Orosz Botond magyar bajnok! - haon.hu
HAON Sport Debrecen hírei Orosz Botond magyar bajnok! Orosz Botond magyar bajnok!	2015.11.19 17:26	Balról jobbra: Magyar Attila, Orosz Botond, Süveges Bendegúz, Oláh Flóra	- © Fotó: Magánarchívum
Debrecen – 1 arany-, 1 ezüst- és 2 bronzérmet szereztek a Debreceni Sportcentrum-Sportiskola legfiatalabb dzsudokái Budapesten, az U-11-es országos bajnokságon. A versenyszezon kezdetén három aranyat is begyűjtő (Tenkes Kupa, Tóth Péter emlékverseny, Atom Kupa) Orosz Botond tovább folytatta remek szereplését. A DSC-SI 36 kg-os tehetsége a Körcsarnokban is végigverte a mezőnyt, zsinórban öt győzelmet aratva zsebelte be a korosztályos magyar bajnoki címet.
Szintén finalista volt a 27 kilósok mezőnyében versenyző Magyar Attila, aki a hosszabbításban minimális különbséggel maradt le az aranyról. Az éremkollekció két bronzzal lett teljes, 33 kg-ban Oláh Flóra, míg Süveges Bendegúz a 30 kg-osok versenye után állhatott fel a dobogó harmadik fokára.
VISSZA A KEZDŐOLDALRA	Címkék: cselgáncs, DSC-SI, küzdősport, Orosz Botond	0Hozzászólás	Google Keresés	Haon	További hírek a Sport kategóriából